পঞ্জাবের বন্যায় কত টাকা দান করলেন অক্ষয় কুমার?

ওয়েব ডেস্ক: জনপ্রিয়তার নিরিখে শাহরুখ খান, সলমন খানের মতো তাবড় তারকাদের টক্কর দেন অভিনেতা। বক্স অফিসে ১৩০০ কোটি টাকার ক্ষতিও হয়েছে তাঁর। গত চার বছরে হিটের মুখ পর্যন্ত দেখেননি! কথা অক্ষয় কুমারকে (Akshay Kumar) নিয়ে। খিলাড়ি যে কেরিয়ারে বেশ দুঃসময়ের মধ্যে দিয়ে যাচ্ছেন। তার মধ্যেই মানবসেবা করতে ভুলেন না। ইন্ডাস্ট্রির অন্দরে ‘কৃপণ’ বলেই পরিচিত। এ বার পঞ্জাবের বন্যা (Flood Punjab) বিধ্বস্তদের জন্য মুক্ত হস্তে দান করলেন অক্ষয় কুমার। বন্যাবিধ্বস্ত পাঞ্জাবে ৫ কোটি অনুদান পাঠালেন অভিনেতা। খিলাড়ির কথায়, “এটা অনুদান নয়, বলুন সেবা।”

গত ৩৭ বছরের মধ্যে এত ভয়াবহ বন্যা দেখেনি পাঞ্জাব। একটানা অতিভারী বৃষ্টির জেরে জলের নিচে চলে গিয়েছে পাঞ্জাবের বিস্তীর্ণ এলাকা। বাড়ছে মৃত্যুও। পরিস্থিতি এতটাই গুরুতর যে, পাঞ্জাবকে ‘বিপর্যস্ত রাজ্য’ হিসেবে ঘোষণা করেছে আপ সরকার। উদ্ধারকার্য চালাচ্ছে আর্মি, নেভি ও বায়ুসেনা। এমতাবস্থায় বন্যাবিধ্বস্ত পাঞ্জাবের ত্রাণ তহবিলে অর্থসাহায্য করলেন অক্ষয় কুমার। যে টাকা দুর্গতদের পুনর্বাসনের কাজে ব্যবহার করা হবে বলে জানিয়েছেন তিনি।

আরও পড়ুন: ‘রঘু ডাকাত’ মুক্তির আগেই কলকাতা পুলিশ কমিশনারের সঙ্গে বৈঠক দেবের

অক্ষয় কুমার বললেন, আমি পাঞ্জাবের বন্যার্তদের ত্রাণ সামগ্রী কেনার জন্য ৫ কোটি টাকা দিচ্ছি, কিন্তু কাউকে ‘দান’ করার আমি কে? সাহায্যের হাত বাড়িয়ে দেওয়ার সুযোগ পেলে নিজেকে ধন্য মনে করি।” অক্ষয়ের সংযোজন, “আমার জন্য, এটি সেবা। খুব ছোট একটা অবদান। আমি প্রার্থনা করি যে, পাঞ্জাবে আমার ভাইবোনদের উপর যে প্রাকৃতিক দুর্যোগ আছড়ে পড়েছে তা শীঘ্রই কেটে যাক। ঈশ্বর মঙ্গল করুন।?”শিল্পা শেট্টীর স্বামী রাজ কুন্দ্রা তাঁর ‘মেহের’ ছবির প্রথম দিনের ব্যবসার পুরো অঙ্কটাই পঞ্জাবের ত্রাণ তহবিলে দান করবেন বলে জানিয়েছেন। বন্যাদুর্গতদের পাশে দাঁড়িয়ে গায়ক দিলজিৎ দোসাঞ্জ বেশ কয়েকটি গ্রাম দত্তক নিয়েছেন।

অন্য খবর দেখুন